stanford-oval/wikipedia huggingface dataset:
สโมสรฟุตบอลอาร์เซนอลในฤดูกาล 2018–19
การแข่งขัน > ยูฟ่ายูโรปาลีก > รอบแพ้คัดออก > รอบก่อนรองชนะเลิศ

| 0 | 1 | 2 | 3 | 4 |
| --- | --- | --- | --- | --- |
| 11 เมษายน ค.ศ. 2019 เลกแรก | อาร์เซนอล  | 2–0 |  นาโปลี | ลอนดอน, อังกฤษ |
| 21:00 CEST (UTC+2) | แรมซีย์  15' คูลิบาลี  25' (เข้าประตูตัวเอง) | รายงาน | ไฮซาจ  47' | สนามกีฬา: เอมิเรตส์สเตเดียม ผู้ตัดสิน: อัลเบร์โต อุนเดียโน มาเยนโก (สเปน) |
| 0 | 1 | 2 | 3 | 4 |
| --- | --- | --- | --- | --- |
| 18 เมษายน ค.ศ. 2019 เลกที่สอง | นาโปลี  | 0–1  (0–3 ผลประตูรวม) |  อาร์เซนอล | เนเปิลส์, อิตาลี |
| 21:00 CEST (UTC+2) | อินซิญเญ  43' กาเยฆอน  90' | รายงาน | ลากาแซ็ต  36' แช็ค  74' | สนามกีฬา: สตาดีโอซานเปาโล ผู้ตัดสิน: โอวิดิอู ฮาเทกัน (โรมาเนีย) |
การแข่งขัน > ยูฟ่ายูโรปาลีก > รอบแพ้คัดออก > รอบรองชนะเลิศ

| 0 | 1 | 2 | 3 | 4 |
| --- | --- | --- | --- | --- |
| 2 พฤษภาคม ค.ศ. 2019 เลกแรก | อาร์เซนอล  | 3–1 |  บาเลนเซีย | ลอนดอน, อังกฤษ |
| 20:00 BST (UTC+1) | ลากาแซ็ต  18', 26' โอบาเมอย็องก์  90+1' | รายงาน | ดิอัคฮาบี  11',  31' ปาเรโฆ  70' | สนามกีฬา: เอมิเรตส์สเตเดียม ผู้ตัดสิน: แกลม็องต์ ตูร์ปิง (ฝรั่งเศส) |
| 0 | 1 | 2 | 3 | 4 |
| --- | --- | --- | --- | --- |
| 9 พฤษภาคม ค.ศ. 2019 เลกที่สอง | บาเลนเซีย  | 2–4  (3–7 ผลประตูรวม) |  อาร์เซนอล | บาเลนเซีย, สเปน |
| 21:00 CEST (UTC+2) | กาไมโร  11', 58' กาไร  38' กายา  43' กาบรีแยล  90+2' | รายงาน | โอบาเมอย็องก์  17', 69', 88' ลากาแซ็ต  50',  90+2' เออซิล  62' | สนามกีฬา: เม็สตัลยา ผู้ชมในสนาม: 44,481 คน ผู้ตัดสิน: ดันนี มัคเคอไล (เนเธอร์แลนด์) |
การแข่งขัน > ยูฟ่ายูโรปาลีก > รอบแพ้คัดออก > รอบชิงชนะเลิศ

| 0 | 1 | 2 | 3 | 4 |
| --- | --- | --- | --- | --- |
| 29 พฤษภาคม ค.ศ. 2019 รอบชิงชนะเลิศ | เชลซี  | 4–1 |  อาร์เซนอล | บากู, อาเซอร์ไบจาน |
| 21:00 CEST (UTC+2) | ฌีรู  49' เปโดร  56',  60' อาซาร์  65' (ลูกโทษ), 72' เครสเตินเซิน  68' | รายงาน | อิโวบี  69' | สนามกีฬา: สนามกีฬาโอลิมปิก ผู้ชมในสนาม: 51,370 คน ผู้ตัดสิน: จันลูกา รอคคี (อิตาลี) |
กองธงเหลืองขลิบ

| กองธงเหลืองขลิบ |
| --- | --- |
ธงของกองธงเหลืองขลิบ
ประจำการ: ค.ศ. 1615 – 1912
ประเทศ: ราชวงศ์จินยุคหลัง  ราชวงศ์ชิง
รูปแบบ: ทหารม้า ทหารเสือ
ขึ้นกับ: แปดกองธง
ผู้บัญชาการ: จักรพรรดิ
กองธงเหลืองขลิบ (จีน: 鑲黃旗) เป็นหนึ่งในแปดกองธงของทหารแมนจูในช่วงราชวงศ์จินยุคหลังและราชวงศ์ชิง กองธงเหลืองขลิบเป็นหนึ่งในสามกองธงภายใต้พระบัญชาโดยตรงของจักรพรรดิ และเป็นหนึ่งในสี่กองธง "ปีกซ้าย" กองธงเหลืองและกองธงเหลืองขลิบถูกแยกออกจากกันในปี ค.ศ. 1615 เมื่อกองทหารของสี่กองธงเดิม (สีเหลือง น้ำเงิน แดง และขาว) ถูกแบ่งออกเป็นแปดโดยการเพิ่มขลิบ
บรรณานุกรม

Elliott, Mark C. (2001), The Manchu Way: The Eight Banners and Ethnic Identity in Late Imperial China, Stanford University Press, ISBN 9780804746847
Wakeman, Frederic Jr. (1985), The Great Enterprise: The Manchu Reconstruction of Imperial Order in Seventeenth-century China, Berkeley: University of California Press, ISBN 0520048040
อ่านเพิ่ม

Dennerline, Jerry (2002), "The Shun-Chih Reign",  ใน Peterson, Willard J.; Twitchett, Denis Crispin; Fairbank, John King (บ.ก.), The Cambridge History of China: Volume 9, Part 1, The Ch'ing Empire to 1800, The Cambridge History of China, vol. 9, Cambridge University Press, ISBN 9780521243346
Rawski, Evelyn S. (1998), The Last Emperors: A Social History of Qing Imperial Institutions, University of California Press, ISBN 9780520926790
การเลือกตั้งรัฐสภาและการลงประชามติในเยอรมนี ค.ศ. 1936

การเลือกตั้งรัฐสภาเยอรมันเกิดขึ้นในวันที่ 29 มีนาคม ค.ศ. 1936 โดยเป็นประชามติคำถามเดียวที่ถามผู้เลือกว่าจะยอมรับให้การยึดครองทางทหารในไรน์ลันด์และพรรคเดียวในไรชส์ทาคใหม่ที่มีทั้งนาซีและ'แขก'อิสระของพรรค เหมือนกับการโหวตครั้งก่อนหน้าในสมัยนาซี การเลือกตั้งนี้ก็ยังมีการโกงเลือกตั้ง ซึ่งอ้างว่าในผู้มีสิทธิร้อยละ 99 มีผู้สนับสนุนร้อยละ 98.8 ในฐานะการแสดงผาดโผน ผู้เลือกตั้งจำนวนมากถูกนำขึ้นไปในอากาศยานกราฟ เซ็พเพอลีนและฮินเดินบวร์คบินเหนือไรน์ลันด์
นี่เป็นการเลือกตั้งครั้งแรกที่จัดหลังประกาศให้กฎหมายเนือร์นแบร์คเป็นกฎหมายใน ค.ศ. 1935 ซึ่งถอดถอนสิทธิพลเมือง (รวมสิทธิในการโหวด) จากชาวยิวและชนกลุ่มน้อยอื่น ๆ ในการเลือกตั้งและประชามติก่อนหน้าภายใต้การปกครองของนาซี ชาวยิว โปแลนด์ และชนกลุ่มน้อยอื่น ๆ ยังคงมีสิทธิในการโหวดโดยไม่มีการแทรกแซง และแม้แต่ส่วเสริมให้ลงคะแนนเสียงต่อต้านพวกนาซี (โดยเฉพาะในอำเภอที่มีชนกลุ่มน้อยจำนวนมาก) ในวันที่ 7 มีนาคม ค.ศ. 1936 ชาวยิวและยิปซีสูญเสียสิทธิในการโหวต
ผลการเลือกตั้ง

| พรรค | พรรค | ผลโหวต | ร้อยละ | ที่นั่ง |
| --- | --- | --- | --- | --- |
|  | พรรคนาซีและแขก | 44,462,458 | 98.80 | 741 |
| ต่อต้าน | ต่อต้าน | 540,244 | 1.20 | – |
| บัตรเสีย/ว่าง | บัตรเสีย/ว่าง | 540,244 | 1.20 | – |
| รวม | รวม | 45,002,702 | 100.00 | 741 |
| ผู้มีสิทธิใช้เสียง | ผู้มีสิทธิใช้เสียง | 45,455,217 | 99.00 | – |
ข้อมูล: Nohlen & Stöver
แหล่งข้อมูลอื่น

Electoral propaganda posters from the Nazi era, including from the 1936 election and referendum เก็บถาวร 2019-04-10 ที่ เวย์แบ็กแมชชีน
กล้องโทรทรรศน์สองตาขนาดใหญ่

หอดูดาวเมื่อดูจากภายนอก
กล้องโทรทรรศน์สะท้อนแสงทั้งสองตัว
กล้องโทรทรรศน์สองตาขนาดใหญ่ (Large Binocular Telescope, LBT) เดิมชื่อ โครงการโคลัมบัส (Project Columbus) เป็น สถานที่สังเกตการณ์ทางดาราศาสตร์แห่งหนึ่ง ตั้งอยู่ที่ระดับความสูง 3260 เมตร บนภูเขาเกรแฮม ทางตะวันออกเฉียงใต้ของรัฐแอริโซนา ในปี 2008 LBT เป็นกล้องโทรทรรศน์ ที่มีความละเอียดภาพสูงที่สุดในโลกและเป็นกล้องโทรทรรศน์เชิงแสงที่ทันสมัยที่สุด ภาพในอินฟราเรดย่านใกล้มีความละเอียดภาพสูงกว่ากล้องโทรทรรศน์อวกาศฮับเบิลถึงสิบเท่า
วางแผน

LBT เป็นบริษัทร่วมทุนของ สมาคมดาราศาสตร์อิตาลี มหาวิทยาลัยแอริโซนา สถาบันวิจัยดาราศาสตร์มัคส์พลังค์ในไฮเดลเบิร์ก ประเทศเยอรมนี สถาบันวิจัยดาราศาสตร์วิทยุมักซ์พลังค์ และ มหาวิทยาลัยโอไฮโอสเตต
กล้องโทรทรรศน์มีกระจกเงาปฐมภูมิขนาด 8.4 ม. สองบานติดตั้งเคียงข้างกันบนแท่นเดียวกัน เรียกว่าเป็น กล้องสองตา LBT ซึ่งใช้ระบบแอกทิฟออปติกที่พัฒนาโดยหอดูดาวอาร์เชตรี พื้นที่รวมของกระจกเงาทั้งสองบานเทียบได้กับกระจกเงาบานเดียวที่มีเส้นผ่านศูนย์กลาง 11.8 ม. ซึ่งถือได้ว่าใหญ่ที่สุดในโลก ในโหมดอินเทอร์เฟอโรเมทรี การสังเกตด้วยภาพโดยรูรับแสงสังเคราะห์ ที่มีความยาวเส้นฐาน 22.8 ม. และก่อตัวเป็นอินเตอร์เฟอโรมิเตอร์ที่มีความยาวเส้นฐาน 15 ม.
Triple K

Triple K (ทริปเปิ้ล เค) เป็นการ์ตูนที่ยังไม่ได้นำมาฉายในเครือข่ายโทรทัศน์เป็นการ์ตูนแนวแอนิเมชันของสหรัฐอเมริกา
เนื่อเรื่องโดยย่อ

เค็นนี่ คิงสตัน (Kenny Kingston) ชายหนุ่มผู้มีพลังไฟอันร้อนแรงที่ไม่สามารถคุมตัวเองได้ ถูกไล่ออกจากสวนสนุกจึงได้มาพบเพื่อนอีก 2 คนซึ่งเป็นคนที่มีชื่อขึ้นต้นด้วยตัว K ทั้งหมด
ตัวละคร

ฮีโร่
เค็นนี่ คิงสตัน (Kenny Kingston)
เควิน คาร์สตริน (Kevin Carstrine)
คิม โคคู (Kim Cokue)
สมาชิกกิตติมศักดิ์
อัคราสกา (Accraska)
อาร์ดิโซ (Ardizo)
ออรา (Aura)
บิลล์ วัตต์ส (Bill Watts)
บัสบาร์ค (Busbarck)
ผู้การ ทาโยนากิ (Captain Tayonaki)
เควาร์น (Ceavarn)
ค็อกกา (Cocka)
ดาร์คูนส์ (Darkunes)
เอล มาทาดอร์ (El Matador)
ฟลอยด์ (Floyd)
โกเด (Gode)
โกกิว (Gogu)
โกฮานา (Gohana)
ฮันนา (Hanna)
อิงกวาร์ลูซ (Inquarluz)
แจ๊ค บลีโย (Jack Bliyo)
จีโกะ (Jiko)
เจ.อาร์.ดี. (J.R.D.)
คาอาลา (Kaala)
คิม (Kim)
คิง สโตรก (King stroke)
ลิมบ็อกซ์ (Limbox)
ไลออน ซอร์ท (Lion zort)
ลอร์ด แฮมชีส (Lord Hamcheese)
มิสเตอร์ เซอร์คัส (Mr.Circus)
เนจลิค (Neglic)
นินจา แฮมชีส (Ninja Hamcheese)
โนการะ (Nogara)
โออาเตา (Oatao)
พิลเวงส์ (Pilvanges)
ศาสตราจารย์ จาค็อบ เวลล์ (Professor Jacob Vell)
ควีลสตาราจ (Queelstarage)
ควีน สโตรก (Queen stroke)
ร็อดด์ อาร์เทน (Rodd Arten)
ชีสโชกุน (Shogun of cheese)
ธาราสโซ (Tharazo)
ยูลินซ์ (Ulinz)
เวงกาย (Vengay)
วิลสัน บลีโย (Wilson Bliyo)
ซากู ซากูซิ (Xaku xakuzi)
พระเจ้าเอลบรูลที่ 11 (XI King's of Elbrule)
เยกา เรกาตโต (Yeka Rekatto)
ซาโพเท็ค (Zapotec)
ซิลวิออส (Zilvios)
รายชื่อตอน

แบ่งเป็น 5 ฤดูกาล ฤดูกาลละ 8 ตอนรวมทั้งสิ้น 40 ตอน
ฤดูกาลที่ 1
1. Sacked
เค็นนี่ คิงสตันมนุษย์พลังงานไฟของคณะละครสัตว์ใน เบลล์สวิลล์(Bellsville)ถูกไล่ออกจากคณะละครสัตว์เนื่องจาก มีพฤติกรรมไม่เหมาะสมกับการแสดง หลังจากนั้นเขาได้พบกับ เควิน คาร์สตรินมนุษย์ผู้มีพลังต่อสู้ในทุกๆด้านและคิม โคคูมนุษย์ผู้มีพลังเวทมนตร์คาถา ทั้ง 3 ตกลงตั้งกลุ่มฮีโร่ใหม่ขึ้นมาว่า"Triple K"
2.Golf freak
พวกทริปเปิ้ล เคได้ไปเที่ยวพักร้อนที่สนามกอล์ฟแห่งหนึ่งในฟลอริดาจนได้พบกับกอล์ฟ เฟตศัตรูรายแรกของพวกเขาพร้อมกับชุดตีกอล์ฟแบบพลิกชะตาโลก แต่พวกเขาก็ยังได้ความช่วยเหลือจากคิงและควีนสโตรก ทั้งหมดต้องไม่ให้ลูกกอล์ฟสัมผัสกับเมฆเป็นอันขาด!
3.Hamcheese paradise
ทั้ง 3 คนได้ไปเจออาณาจักรแฮมชีสกลางทะเลทราย และด้วยความหิวพวกเขาไม่รู้เลยว่าข้างในเมืองลึกลับนี้มีความลับที่น่ากลัวซ่อนอยู่
4.Screamed of Bliyo brothers
บ้านของ 2 พี่น้องบลีโยแสนลึกลับ ซึ่งเต็มไปด้วยสุสานหลังบ้าน งานนี้เล่นเอาทั้ง 3 คนถึงกับสันหลังวาบเลยทีเดียว
5.Japanese trip or troubles
ทั้ง 3 นัดกันไปเที่ยวที่ญี่ปุ่นแต่แล้วทั้ง 3 ก็ต้องเจอกับภาษาและวัฒนธรรมของญี่ปุ่นจนหั่วแทบปั่นแต่ดีที่ได้จีโกะช่วยไว้
6.Technology warping
คิมและเค็นนี่ได้เก็บขยะจากซิตี้ ดัมพ์มาประกอบเป็นเครื่องคอมพิวเตอร์ซึ่งเมื่อฝนตกลงมาในขณะที่เควินนอนหลับอยู่ คิมและเค็นนี่ได้แย่งกันเล่นคอมจนทำให้ทั้งคู่เขาไปเป็นไอคอนในเกมมวยปล้ำซึ่งกำลังเล่นกันอยู่ พวกเขาทั้งคู่จะต้องหาทางออกมาก่อนประตูมิติจะปิดลงภายใน 10 นาที
7.Triple and triple
ทั้ง 3 คนได้ไปเจอกับคนที่มีชื่อขึ้นต้นด้วย "Go" ซึ่งเป็นพี่น้องไร้ความสามัคคี แต่เมื่อเกิดปัญหาขึ้นทั้งหมดต้องรวมพลังกันสู้ ดร.ทาวล์ซา
8.How do they do it?
ทั้ง 3 ได้ไปเที่ยวเมืองทรายหรือแซนด์แลนด์ซึ่งทั้งเมืองประกอบไปด้วยทราย แต่เบื้องหลังความอลังการนี้ ผุ้ว่าฯของเมืองบอกว่าดร.ดราฟต์เป็นคนทำให้เมืองเป็นเช่นนี้
ฤดูกาลที่ 2
9.I will be
อิงกวาร์ลูซนักบวชหนุ่มน้อยต้องการจะเป็นฮีโร่แบบทริปเปิ้ล เคจึงใช้คาถาเลียนแบบพลังของทั้ง 3 คน จนได้มาเป็นอีโร่ของชนบทและได้กำจัด คอนตาวายร้ายค้อนปอนด์จนได้ชื่อว่าเป็น "เดอะ คิง ออฟ บิชอพ"
กาวแสตมป์

กาวแสตมป์ เป็นสารที่เคลือบอยู่ด้านหลังดวงแสตมป์เพื่อความสะดวกในการติดบนจดหมาย กาวจะติดได้ก็ต่อเมื่อเอาน้ำลูบบนกาว แต่ในระยะหลังมีการพิมพ์แสตมป์ที่มีลักษณะเหมือนสติกเกอร์ที่เรียกว่าแสตมป์สติกเกอร์ กล่าวคือสามารถลอกแสตมป์ออกจากแผ่นมาติดบนจดหมายได้ทันทีและนิยมจำหน่ายอยู่ในรูปสมุดตราไปรษณียากร
ความคิดเรื่องกาวบนดวงแสตมป์นั้นมีมาตั้งแต่เริ่มมีแสตมป์เลยทีเดียว แต่แสตมป์ชุดเก่า ๆ บางชุดไม่มีกาวอยู่ด้านหลังเนื่องจากข้อจำกัดบางประการ เช่น ขาดแคลนวัตถุดิบ หรือ อยู่ในช่วงสงคราม เป็นต้น
ในอดีตจะนิยมฉาบกาวบนด้านหลังแสตมป์หลังจากที่แสตมป์ผ่านการพิมพ์แล้วแต่ยังไม่ปรุรู แต่ปัจจุบันจะใช้กระดาษที่ฉาบกาวไว้แล้วมาพิมพ์แล้วปรุรู สมัยแรก ๆ การฉาบกาวต้องทำด้วยมือโดยใช้แปรงหรือลูกกลิ้งจุ่มลงในกาวแล้วทาบนกระดาษ การฉาบกาวด้วยเครื่องพิมพ์ถูกคิดค้นภายหลังในปี พ.ศ. 2423 (ค.ศ. 1880) โดยบริษัท เดอ ลา รู (De La Rue)
ประเภทของกาวแสตมป์

กาวที่ใช้ในแสตมป์ มีหลายชนิดเช่น
เดกซ์ตริน (dextrin) ทำจากแป้ง
กัม อาระบิก ทำจากต้น acacia
โพลีไวนิล แอลกอฮอล์ (polyvinyl alcohol, PVA)
ในการสะสมแสตมป์ สำหรับแสตมป์ที่ยังไม่ใช้งาน จะให้ความสำคัญกับกาวบนหลังแสตมป์มาก การที่แสตมป์ยังไม่ผ่านการใช้งาน แต่ด้านหลังกาวที่ควรจะมีกลับหายไป (ไม่นับบางชุดที่พิมพ์และนำออกขายโดยไปรษณีย์โดยไม่มีกาว) จะทำให้มูลค่าของแสตมป์ลดน้อยลงไป ตัวอย่างสาเหตุที่กาวหายไป เช่น การนำแสตมป์ที่ขึ้นราเป็นสีเหลืองไปแช่น้ำหรือน้ำยาให้ขาวขึ้น การนำแสตมป์ออกจากอัลบั้มที่เก็บในสมัยก่อนที่ใช้วิธีติดลงบนอัลบั้มโดยตรง การล้างเอาฮินจ์ออก เป็นต้น ซึ่งบางครั้งก็มีความพยายามฉาบเอากาวใหม่เพื่อหลอกว่ากาวยังอยู่ครบ (เรียกว่า regum)
แอนดอร์ (ละครโทรทัศน์)

| แอนดอร์ |
| --- | --- |

ประเภท:   แอ็คชั่นผจญภัย  ดรามา  การเมือง ระทึกขวัญสายลับ  นิยายวิทยาศาสตร์ 
สร้างโดย: โทนี กิลรอย
เค้าโครงจาก: สตาร์ วอร์ส โดย จอร์จ ลูคัส
แสดงนำ:   ดิเอโก้ ลูน่า  สเต็ลลัน สกอชกวด  เจนิวีฟ โอไรลี่ย์  เดนิส โก  ไคล์ โซลเลอร์  เอเดรีย อาโจน่า  ฟิโอน่า ชอว์  เฟย์ มาร์เซย์ 
ผู้ประพันธ์เพลง: นิโคลาส บริเทลล
ประเทศแหล่งกำเนิด: สหรัฐอเมริกา
ภาษาต้นฉบับ: อังกฤษ
จำนวนฤดูกาล: 1
จำนวนตอน: 12
การผลิต
ผู้อำนวยการผลิต:   แซนน์ โวเลินแบร์ค  โทนี กิลรอย  แคทลีน เคนเนดี  ดิเอโก้ ลูน่า  โทบี เฮย์เนส  มิเชลล์ เรย์วาน 
ผู้อำนวยการสร้าง:   เคท เฮเซลล์  เดวิด มีนติ 
สถานที่ถ่ายทำ: สหราชอาณาจักร
ผู้กำกับภาพ:   อาดรียานู โกลด์แมน  ฟรังค์ แลมม์  ดาเมียน การ์เซีย  โจนาธาน ฟรีแมน 
ผู้ลำดับภาพ:   จอห์น กิลรอย  ทิม พอร์เตอร์  เฮเซล เบลลี  แดน โรเบิร์ตส์  ฟรานเซส ปาร์คเกอร์  แมทธิว แคนนิงส์  ไซมอน สมิธ  ยาน ไมล์ส 
ความยาวตอน: 38–57 นาที
บริษัทผู้ผลิต: ลูคัสฟิล์ม
ออกอากาศ
เครือข่าย: ดิสนีย์+
ออกอากาศ: 21 กันยายน ค.ศ. 2022 (2022-09-21) – ค.ศ. ปัจจุบัน (ปัจจุบัน)
การแสดงที่เกี่ยวข้อง
โร้ค วัน
แอนดอร์ หรือ สตาร์ วอร์ส: แอนดอร์ เป็นภาพยนตร์ชุดทางโทรทัศน์จากสหรัฐ แนวเรื่องบันเทิงคดีวิทยาศาสตร์แอกชันผจญภัย สร้างสรรค์โดย Tony Gilroy ออกฉายผ่านบริการสตรีมมิ่งดิสนีย์พลัส เป็นภาพยนตร์ชุดแบบคนแสดงเรื่องที่ 4 ในแฟรนไชส์สตาร์ วอร์ส และเป็นเนื้อเรื่องภาคก่อนของภาพยนตร์โร้กวัน: ตำนานสตาร์ วอร์ส (2016) เล่าเรื่องราวของแคสเซียน แอนดอร์ สายลับกบฎ ในช่วง 5 ปีก่อนเหตุการณ์ในภาพยนตร์
Diego Luna กลับมารับบทแคสเซียน แอนดอร์ และยังรับตำแหน่งผู้อำนวยการสร้างฝ่ายบริหารของซีรีส์เรื่องนี้อีกด้วย ลูคัสฟิล์มได้ประกาศเปิดตัวซีรีส์เรื่องนี้เมื่อเดือนพฤศจิกายน ค.ศ. 2018 โดยระบุว่าได้ว่าจ้าง Stephen Schiff มาทำหน้าที่เป็นโชว์รันเนอร์ แต่ต่อมาก็มีการเปลี่ยนให้ Tony Gilroy เข้ามาทำหน้าที่เป็นโชว์รันเนอร์แทนเมื่อเดือนเมษายน ค.ศ. 2020 การถ่ายทำเริ่มขึ้นในช่วงปลายเดือนพฤศจิกายน ค.ศ. 2020 โดย Gilroy ไม่สามารถมากำกับได้อย่างที่วางแผนไว้เนื่องจากการระบาดทั่วของโควิด-19 ซีรีส์เรื่องนี้ถ่ายทำทั้งที่ไพน์วูดสตูดิโอในลอนดอนและในสถานที่ต่าง ๆ ในสหราชอาณาจักร และสิ้นสุดการถ่ายทำเมื่อเดือนกันยายน ค.ศ. 2021
ซีรีส์แอนดอร์ซีซั่นที่ 1 ออกฉายครั้งแรกทางดิสนีย์พลัสแบบรายสัปดาห์เมื่อวันที่ 21 กันยายน ค.ศ. 2022 โดยในวันแรกได้ลงให้รับชมพร้อมกัน 3 ตอน ได้รับคำวิจารณ์ในทางบวกจากนักวิจารณ์ ซึ่งชื่นชมงานเขียนบท การกำกับ การแสดง (โดยเฉพาะการแสงของ Luna, Skarsgård, O'Reilly, Soller, และ Serkis) ฉากแอกชัน เทคนิกภาพพิเศษ ดนตรีประกอบ และภาพรวมของซีรีส์ที่มีโทนมืดหม่นและเป็นผู้ใหญ่กว่าผลงานสตาร์ วอร์สอื่น ๆ แม้จะมีคำวิจารณ์ในเรื่องจังหวะการเล่าเรื่องอยู่บ้างก็ตามที ขณะนี้ซีซั่นที่สองกำลังอยู่ในขั้นตอนการเตรียมการสร้าง โดยจะมีทั้งหมด 12 ตอน มีกำหนดเริ่มถ่ายทำช่วงเดือนพฤศจิกายน ค.ศ. 2022 ซึ่งจะเป็นซีซั่นสุดท้ายของซีรีส์นี้ และเล่าเรื่องนำไปสู่เหตุการณ์ในโร้กวันโดยตรง
แก่นเรื่อง

ซีรีส์นี้เล่าเรื่องราวในช่วงเวลาห้าปีก่อนเหตุการณ์ในโร้กวัน (2016) เป็นเรื่องราวของหลากตัวละครในช่วงที่พันธมิตรกบฎกำลังก่อตัวขึ้นเพื่อตอบโต้จักรวรรดิกาแลกติก หนึ่งในตัวละครนี้คือแคสเซียน แอนดอร์ โจรคนหนึ่งที่ค่อย ๆ กลายมาเป็นนักปฏิวัติและเข้าร่วมกับพันธมิตรกบฎ
ตัวละคร > นักแสดงนำ

Diego Luna รับบท แคสเซียน แอนดอร์:
หัวขโมยจากดาวเคราะห์เคนารีซึ่งถูกทำลายโดยอุบัติเหตุงานเหมืองของจักรวรรดิกาแลกติก ในตอนเริ่มต้นของซีรีส์นี้แอนดอร์เป็นคนที่มีความคิดต่อต้านและเหยียดยามการปฏิวัติ ก่อนจะค่อย ๆ เปลี่ยนเป็นคนที่มีความเห็นอกเห็นใจคนอื่นอย่างที่สุดจนพร้อมจะสละชีวิตตนเองเพื่อช่วยกาแลกซีเอาไว้อย่างที่เป็นอยู่ในโร้กวัน Gilroy ได้บรรยายลักษณะตัวละครนี้เอาไว้ว่าเป็นผู้นำที่มีพรสวรรค์ในการชักจูงผู้คน จึงเหมาะที่สุดกับการเป็นสายลับ เป็นนักรบ และเป็นนักฆ่า ตัวละครในวัยเด็กรับบทโดย Antonio Viña ซึ่งตอนนั้นมีชื่อในเรื่องว่าแคสซ่า
Kyle Soller รับบท ซิริล คาร์น:
รักษาการผู้ตรวจราชการขององค์กรพรีออกซ์-มอร์ลานา (พรีมอร์) ซึ่งเป็นบริษัทรวมกิจที่ควบคุมพื้นที่การค้า คาร์นทำงานให้กับหน่วยรักษาความปลอดภัยของพรีมอร์ หลังจากที่แอนดอร์ได้สังหารพนักงานรักษาความปลอดภัยของพรีมอร์ไป 2 คน เขาก็ตั้งใจจะตามจับแอนดอร์ให้ได้ Soller บรรยายตัวละครนี้ไว้ว่าเป็นคนที่มีความตั้งใจอย่างสุดขั้วที่จะสร้างความประทับใจให้กับคนอื่นเพื่อเติมเต็มช่องว่างในตัวเอง และการที่จะทำอย่างนั้นได้เขาก็ต้องไต่เต้าไปให้ถึงจุดที่สูงที่สุดของที่ที่เขาอยู่ ซึ่งที่ที่เขาอยู่ก็คือที่ที่ให้ความสำคัญกับการจำกัดสิทธิ์ การควบคุมเบ็ดเสร็จ และการครองอิทธิพลเหนือคนอื่นนั่นเอง
Adria Arjona รับบท บิกซ์ คาลีน: ช่างยนต์และแม่ค้าตลาดมืดที่เป็นสหายของแอนดอร์
Stellan Skarsgård รับบท ลูเธน ราเอล:
สายติดต่อของคาลีนซึ่งเป็นส่วนหนึ่งของพันธมิตรกบฎ เขาได้ว่าจ้างแคสเซียนให้ทำภารกิจแรกในฐานะผู้ปฏิบัติงานของกบฎ ลูเธนมีฉากหน้าเป็นพ่อค้าของเก่าที่มีบุคลิกโผงผาง เปิดร้านอยู่บนดาวเคราะห์คอรัสซานท์
Fiona Shaw รับบท มาร์วา แอนดอร์: แม่เลี้ยงของแคสเซียน แอนดอร์
Genevieve O'Reilly รับบท มอน มอธมา: วุฒิสมาชิกแห่งสภาสูงจักรวรรดิจากดาวเคราะห์ชานดริลลาในพิภพแก่นกลางที่ร่ำรวย กำลังพยายามฝ่าฝันการเมืองในจักรวรรดิ พร้อม ๆ กับให้ความช่วยเหลือด้านทุนทรัพย์แก่พันธมิตรกบฎอย่างเป็นความลับ
Denise Gough รับบท ดีดรา มีโร: เจ้าหน้าที่ระดับหัวหน้าในสำนักงานความมั่นคงแห่งจักรวรรดิ
Faye Marsay รับบท เวล ซาร์ธา: ผู้นำกลุ่มกบฎบนดาวเคราะห์อัลดานี เป็นลูกพี่ลูกน้องของมอธมา
การสร้าง > การเตรียมการ

Bob Iger ในฐานะซีอีโอของดิสนีย์ได้ประกาศเมื่อเดือนพฤศจิกายน ค.ศ. 2017 ว่าดิสนีย์และลูคัสฟิล์มกำลังเตรียมการสร้างภาพยนตร์ชุดทางโทรทัศน์แบบคนแสดงของสตาร์ วอร์สเพื่อออกฉายทางบริการสตรีมมิงดิสนีย์พลัสอยู่หลายเรื่องด้วยกัน ต่อมาจึงได้เปิดเผยว่าหนึ่งในนั้นคือซีรีส์ภาคต้นของภาพยนตร์โร้กวัน (2016) โดยได้รับการบรรยายเอาไว้ว่าเป็นซีรีส์แนวสายลับระทึกขวัญของตัวละครแคสเซียน แอนดอร์ ซึ่งจะมี Diego Luna กลับมารับบทบาทเดิม และคาดว่าจะเริ่มการถ่ายทำได้ใน ค.ศ. 2019 หลังจาก Luna เสร็จสิ้นจากการถ่ายทำซีรีส์ Narcos: Mexico ซีซั่นที่สอง โดยในช่วงแรกมี Jared Bush มารับหน้าที่เตรียมการสร้าง เขียนบทตอนนำร่อง และเขียนคู่มือหลักของโครงการซีรีส์
การสร้าง > การเขียนบท

ในทีมเขียนบทนอกจากจะมี Gilroy และ Schiff ร่วมเขียนบทแล้ว ยังมี Beau Willimon และ Dan Gilroy (น้องชายของ Tony Gilroy) ร่วมเขียนบทอีกด้วย
การสร้าง > การออกแบบ

Luke Hull รับหน้าที่เป็นผู้ออกแบบงานสร้างให้กับซีรีส์เรื่องนี้ และบรรยายไว้ว่างานสร้างของซีรีส์เรื่องนี้จะออกมา "มีความเป็นภาพยนตร์อย่างมาก"
การสร้าง > การคัดเลือกนักแสดง

มีการยืนยันว่า Diego Luna จะกลับมารับบทตัวละครแคสเซียน แอนดอร์ จากโร้กวัน ตั้งแต่ตอนที่มีการประกาศงานสร้างซีรีส์เรื่องนี้เมื่อเดือนพฤศจิกายน ค.ศ. 2018
การสร้าง > การถ่ายทำ

การถ่ายทำเริ่มต้นขึ้นในช่วงปลายเดือนพฤศจิกายน ค.ศ. 2020 ที่เมืองลอนดอน ประเทศอังกฤษ โดยการถ่ายทำหลักจะอยู่ในไพน์วูดสตูดิโอ มีชื่อรหัสขณะถ่ายทำว่าพิลกริม และเป็นซีรีส์สตาร์ วอร์สแบบคนแสดงเรื่องแรกที่ไม่ได้ใช้เทคนิกการสร้างภาพฉากหลังดิจิตอลแบบสเตจคราฟท์
การสร้าง > ดนตรีประกอบ

Gilroy ได้ติดต่อให้ Nicholas Britell มาประพันธ์ดนตรีประกอบให้กับซีรีส์เรื่องนี้ตั้งแต่ปี ค.ศ. 2020 ช่วงก่อนเริ่มถ่ายทำ เพื่อที่จะได้สามารถนำดนตรีบางส่วนเข้ามาเป็นส่วนหนึ่งของการถ่ายทำและอยู่ในเนื้อเรื่อง ทั้งสองคนต่างก็อาศัยอยู่ในแมนฮัตตัน แต่เพิ่งเคยพบและร่วมงานกันครั้งแรกในการสร้างซีรีส์เรื่องนี้เมื่อเดือนสิงหาคม ค.ศ. 2020 Kennedy และ Gilroy ต้องการให้ซีรีส์เรื่องนี้มีเสียงที่เป็นเอกลักษณ์ ดังนั้น Britell จึงเสนอว่าดนตรีประกอบจะมีเสียงแบบออเคสตร้าเป็นพื้นฐานโดยเพิ่มเติมเสียงอื่น ๆ ที่มีความหลากหลายเข้าไปร่วมด้วย เขายังกล่าวอีกว่าขอบเขตของซีรีส์เรื่องนี้นั้นกว้างขวางมาก ทำให้แต่ละตอนมาพร้อมกับความต้องการใหม่ ๆ ดนตรีใหม่ ๆ และแนวคิดใหม่ ๆ และเมื่อเนื้อเรื่องดำเนินไป ดนตรีประกอบก็ต้องเปลี่ยนแปลงตามไปด้วย
โพลาไรเซชัน

โพลาไรเซชัน (Polarization) ปรากฏการณ์การแทรกสอดและการเลี้ยวเบนของแสง แสดงสมบัติความเป็นคลื่นของแสง แต่ไม่สามารถสรุปได้ว่าแสงเป็นคลื่นตามยาว หรือ คลื่นตามขวาง สำหรับปรากฏการณ์ที่แสดงให้เห็นว่า แสงเป็นคลื่นตามขวาง คือ ปรากฏการณ์  โพลาไรเซชัน ทั้งนี้เนื่องจากคลื่นตามยาวจะไม่แสดงปรากฏการณ์นี้
แสงเป็นคลื่นแม่เหล็กไฟฟ้า และเป็นคลื่นตามขวาง ประกอบด้วยสนามไฟฟ้าและสนามแม่เหล็กที่สั่นตั้งฉากกันในระนาบที่ตั้งฉากกับทิศการแผ่ของคลื่น   ทิศการสั่นของสนามไฟฟ้า Ḕ กำหนดให้เป็นทิศของโพลาไรเซชัน  แสงธรรมดาที่ไม่โพลาไรส์ (unpolarized light) ประกอบด้วยเวกเตอร์ของสนามไฟฟ้าที่สั่นในทุกทิศทาง และอยู่บนระนาบที่ตั้งฉากกับทิศทางการแผ่ของคลื่น  แสงโพลาไรส์ (polarized light) จะประกอบด้วยสนามไฟฟ้า ซึ่งสั่นในแนวใดแนวหนึ่งเท่านั่น เช่น ในแนวดิ่ง แนวราบ เป็นต้น
แสงหรือรังสีแม่เหล็กไฟฟ้าอื่น ๆ จากหลายแหล่งเช่นดวงอาทิตย์เปลวไฟและหลอดไส้ประกอบด้วยรถไฟคลื่นสั้นที่มีส่วนผสมของโพลาไรเซชันเท่ากัน สิ่งนี้เรียกว่าแสงโพลาไรซ์ แสงโพลาไรซ์สามารถผลิตได้โดยการส่งผ่านแสงโพลาไรซ์ผ่านโพลาไรเซอร์ซึ่งช่วยให้คลื่นของโพลาไรซ์เพียงเส้นเดียวผ่านได้ วัสดุทางแสงที่พบมากที่สุด (เช่นแก้ว) เป็นไอโซโทรปิกและไม่มีผลต่อการโพลาไรเซชันของแสงที่ผ่านพวกมัน อย่างไรก็ตามวัสดุบางอย่าง - ผู้ที่แสดง birefringence, dichroism หรือกิจกรรมแสง - สามารถเปลี่ยนโพลาไรซ์ของแสง บางส่วนของสิ่งเหล่านี้ถูกใช้เพื่อสร้างตัวกรองโพลาไรซ์ แสงก็มีขั้วบางส่วนเมื่อมันสะท้อนจากพื้นผิว
ตามกลศาสตร์ควอนตัมคลื่นแม่เหล็กไฟฟ้าสามารถถูกมองว่าเป็นลำอนุภาคที่เรียกว่าโฟตอน เมื่อมองด้วยวิธีนี้โพลาไรเซชันของคลื่นแม่เหล็กไฟฟ้าจะถูกกำหนดโดยสมบัติเชิงกลของโฟตอนของโฟตอนที่เรียกว่าการหมุน  โฟตอนมีหนึ่งในสองสปินที่เป็นไปได้: มันสามารถหมุนในความรู้สึกมือขวาหรือมือซ้ายเกี่ยวกับทิศทางของการเดินทาง คลื่นแม่เหล็กไฟฟ้าโพลาไรซ์แบบวงกลมประกอบด้วยโฟตอนที่มีการหมุนเพียงหนึ่งประเภทไม่ว่าจะทางขวาหรือซ้าย คลื่นโพลาไรซ์เชิงเส้นประกอบด้วยโฟตอนที่อยู่ในสถานะซ้อนด้านขวาและซ้ายของโพลาไรซ์แบบวงกลมโดยมีแอมพลิจูดและเฟสเท่ากันเพื่อให้การแกว่งในระนาบนั้น
โพลาไรเซชันเป็นพารามิเตอร์ที่สำคัญในด้านวิทยาศาสตร์ที่เกี่ยวข้องกับคลื่นตามขวางเช่นเลนส์, แผ่นดินไหว, วิทยุและไมโครเวฟ ได้รับผลกระทบโดยเฉพาะเทคโนโลยีเช่นเลเซอร์โทรคมนาคมไร้สายและใยแก้วนำแสงและเรดาร์
โพลาไรเซชันโดยการสะท้อน

เมื่อแสงไม่โพลาไรส์ตกกระทบผิวตัวกลาง แสงที่สะท้อนอาจจะเป็นแสงไม่โพลาไรส์ หรือ แสงโพลาไรส์ก็ได้ ขึ้นกับมุมตกกระทบ  สำหรับมุมตกกระทบ 0 องศา หรือ 90 องศา แสงสะท้อนจะเป็นแสงไม่โพลาไรส์ แต่จากการทดลองพบว่าที่มุมตกกระทบค่าหนึ่ง แสงสะท้อนจะเป็นแสงโพลาไรส์สมบูรณ์
โพลาไรเซชันโดยการหักเห

วัสดุบางชนิด เช่น แคลไซท์หรือควอทซ์  มีคุณสมบัติที่เรียกว่า Birefringent คือมีค่าดัชนีหักเห 2 ค่า เนื่องจากแสงเคลื่อนที่ด้วยความเร็วไม่เท่ากันในแต่ละทิศทางของผลึก เมื่อฉายแสงที่ไม่โพลาไรส์เข้าสู่ผลึกของวัสดุเหล่านี้ แสงที่หักเหออกมาจึงเป็นลำแสงโพลาไรส์ ซึ่งต่างก็เป็นแสงโพลาไรส์ทั้งคู่ โดยมีทิศของโพลาไรเซชัน
เมื่อแสงผ่านเข้าไปในแก้ว แสงจะเคลื่อนที่ด้วยอัตราเร็วเท่ากันทุกทิศทาง เพราะแก้วมีดรรชนีหักเหเพียงค่าเดียว แต่เมื่อแสงผ่านเข้าไปในผลึกแคลไซต์หรือควอตซ์ แสงจะมีอัตราเร็วไม่เท่ากันทุกทิศทาง ด้วยเหตุนี้แสงที่ผ่านแคลไซต์จึงหักเหออกเป็น 2 แนว (double diffraction หรือ birefringence) ดังรูป 18.22 รังสีหักเหทั้งสองแนวเป็นแสงโพลาไรส์ โดยมีสนามไฟฟ้าของรังสีหักเหแต่ละรังสีตั้งฉากกัน ซึ่งแสดงด้วยลูกศรและจุด รังสีที่แทนด้วยจุด เรียกว่า รังสีธรรมดา (ordinary ray) มีอัตราเร็วเท่ากันทุกทิศทาง รังสีที่แทนด้วยลูกศร เรียกว่า รังสีพิเศษ (extraordinary ray) มีอัตราเร็วในผลึกต่างกันในทิศที่ต่างกัน
โพลาไรเซชันโดยการกระเจิงของแสง

เมื่อแม่เหล็กไฟฟ้าตกกระทบอนุภาค เช่น ก๊าซ หรืออิเล็กตรอนในโมเลกุลของตัวกลาง อนุภาคจะดูดกลืนพลังงานจากคลื่นแม่เหล็กไฟฟ้า แล้วแผ่คลื่นแม่เหล็กไฟฟ้าออกมาทุกทิศทาง ปรากฏการณ์นี้ เรียกว่า  การกระเจิง (scattering)
เมื่อแสงอาทิตย์ผ่านเข้ามาในบรรยากาศของโลกแสงจะกระทบโมเลกุลของอากาศหรืออนุภาคในบรรยากาศอิเล็กตรอนในโมเลกุลจะดูดกลืนแสงที่ตกกระทบนั้นและจะปลดปล่อยแสงนั้นออกมาอีกครั้งหนึ่งในทุกทิศทาง ปรากฏการณ์นี้เรียกว่าการกระเจิงของแสง ซึ่งได้ศึกษามาแล้วในบทเรียนเรื่องแสงโดยศึกษาผลของการกระเจิงที่ทำให้เห็นท้องฟ้าเป็นสีต่างๆ
การแพร่กระจายคลื่นและโพลาไรซ์

แหล่งกำเนิดแสงส่วนใหญ่จัดอยู่ในประเภทไม่ต่อเนื่องและไม่มีขั้ว (หรือ "โพลาไรซ์เพียงบางส่วน") เนื่องจากประกอบด้วยคลื่นที่มีลักษณะสุ่มแตกต่างกันความถี่ (ความยาวคลื่น) เฟสและสถานะโพลาไรเซชัน อย่างไรก็ตามเพื่อความเข้าใจคลื่นแม่เหล็กไฟฟ้าและโพลาไรเซชันโดยเฉพาะมันง่ายกว่าที่จะพิจารณาคลื่นระนาบที่สอดคล้องกัน นี่คือคลื่นไซน์ของทิศทางใดทิศทางหนึ่ง (หรือ wavevector) ความถี่ช่วงเวลาและสถานะโพลาไรเซชัน การหาลักษณะของระบบออพติคัลที่สัมพันธ์กับระนาบระนาบกับพารามิเตอร์ที่กำหนดนั้นสามารถใช้ในการทำนายการตอบสนองของมันต่อกรณีทั่วไปมากขึ้นเนื่องจากคลื่นที่มีโครงสร้างเชิงพื้นที่ที่ระบุใด ๆ สามารถย่อยสลายเป็นส่วนผสมของระนาบระนาบ สเปกตรัมเชิงมุม) รัฐที่เชื่อมโยงกันสามารถสร้างแบบจำลองแบบสุ่มโดยมีการถ่วงน้ำหนักของคลื่นที่ไม่ได้รับความสัมพันธ์กับการแจกแจงความถี่ (สเปกตรัม), เฟสและโพลาไรเซชัน